**โครงการฝึกอบรมมัคคุเทศก์ทั่วไป(ต่างประเทศ) รุ่นที่ 9**

**คณะศิลปศาสตร์ มหาวิทยาลัยเทคโนโลยีราชมงคลธัญบุรี**

**1)ชื่อหลักสูตร**

1.1 ชื่อภาษาไทย หลักสูตรการฝึกอบรมวิชามัคคุเทศก์ทั่วไปนำเที่ยวให้แก่นักท่องเที่ยว

ชาวไทยและชาวต่างประเทศ(หลักสูตรปรับปรุงใหม่ พ.ศ.2551)

1.2 ชื่อภาษาอังกฤษ The Curriculum of General Tourist Guide Training (Thai) and General

Tourism Guide (Foreign)

**2)หน่วยงานที่รับผิดชอบ**

มหาวิทยาลัยเทคโนโลยีราชมงคลธัญบุรี ร่วมกับ กรมการท่องเที่ยว กระทรวงการท่องเที่ยวและกีฬา

มหาวิทยาลัยเทคโนโลยีราชมงคลธัญบุรี โทรศัพท์ 02-5494968-9 โทรสาร 02-5775017

**3)หลักการและเหตุผล**

**3.1 หลักการ**

การท่องเที่ยวเป็นอุตสาหกรรมบริการที่มีความสำคัญอย่างยิ่งต่อการพัฒนาเศรษฐกิจของประเทศ เนื่องจากเป็นอุตสาหกรรมหลักที่นำรายได้เข้าสู่ประเทศในอันดับต้นๆ นับได้ว่ามีส่วนช่วยเสริมสร้างความเจริญก้าวหน้าทางเศรษฐกิจและสังคมของประเทศ อีกทั้งยังเป็นการกระจายรายได้สู่ท้องถิ่น ซึ่งได้รับการสนับสนุนจากรัฐบาล ดังปรากฏในแผนการพัฒนาประเทศมาโดยตลอด นอกจากนี้อุตสาหกรรมการท่องเที่ยวยังเป็นประโยชน์ในการเผยแพร่ประชาสัมพันธ์ชื่อเสียงของประเทศให้เป็นที่รู้จักแก่นานาประเทศทั่วโลก

มัคคุเทศก์เป็นอาชีพที่มีบทบาทและความสำคัญอย่างยิ่งในการประชาสัมพันธ์และเผยแพร่ประวัติความเป็นมา วัฒนธรรม ประเพณีของประเทศไทย ตลอดจนให้ข้อมูลที่ถูกต้องแก่นักท่องเที่ยวทั้งชาวไทยและชาวต่างประเทศ แต่ในปัจจุบันธุรกิจการท่องเที่ยวของประเทศยังประสบกับปัญหาสำคัญคือ ขาดแคลนมัคคุเทศก์อาชีพที่มีความรู้ความสามารถ ความเข้าใจ อันเป็นกลไกสำคัญที่จะพัฒนาและส่งเสริมการท่องเที่ยวอย่างถูกต้องในระยะยาวต่อไป

สาขาวิชาการท่องเที่ยวและการโรงแรม คณะศิลปศาสตร์ มหาวิทยาลัยเทคโนโลยีราชมงคลธัญบุรี จึงได้ร่วมกับกรมการท่องเที่ยว กระทรวงการท่องเที่ยวและกีฬา จัดหลักสูตรการอบรมมัคคุเทศก์ทั่วไปนำเที่ยวให้แก่นักท่องเที่ยวชาวไทยและชาวต่างประเทศ ขึ้นเพื่อให้ผู้ที่เกี่ยวข้องและผู้ที่สนใจในอุตสาหกรรมการท่องเที่ยว ได้มีโอกาสพัฒนาและเพิ่มพูนทักษะ ความรู้ ความสามารถ ทั้งในภาคทฤษฎีและภาคปฏิบัติ เพื่อจะได้นำไปใช้ในการประกอบอาชีพได้อย่างเหมาะสมตามความต้องการของสังคมและประเทศชาติต่อไป

**3.2วัตถุประสงค์**

1) เพื่อผลิตมัคคุเทศก์ที่มีความรู้ความสามารถ อย่างแท้จริง เป็นผู้แทนประเทศไทยในการประชาสัมพันธ์

และรักษาภาพลักษณ์ที่ดีของประเทศไทยทั้งในปัจจุบันและอนาคต

2) เพื่อผลิตมัคคุเทศก์ที่มีคุณธรรม จริยธรรม และมีใจให้บริการแก่นักท่องเที่ยวด้วยความเต็มใจ

3) เพื่อส่งเสริมและพัฒนาบุคลากรให้เป็นผู้นำการท่องเที่ยวที่ดี มีความรัก ความหวงแหนในทรัพยากรการท่องเที่ยว ทั้งสถานที่ท่องเที่ยวทางด้านธรรมชาติและวัฒนธรรม ตลอดจนช่วยทำนุบำรุงมรดกทางการท่องเที่ยวและสิ่งแวดล้อม

4) เพื่อส่งเสริมและสนับสนุนอุตสาหกรรมการท่องเที่ยวของประเทศ ในส่วนของบุคลากรให้มีความเข้มแข็งสามารถแข่งขันได้ในระดับนานาชาติ

5) เพื่อสนองนโยบายในด้านการส่งเสริมการท่องเที่ยวของรัฐบาล

**4)ระยะเวลาการจัดโครงการ**

1) กำหนดการรับสมัคร ตั้งแต่วันที่ได้รับการอนุมัติ – วันที่ 18 พฤษภาคม 2561

2) กำหนดการอบรม ระหว่างวันที่ 9 มิถุนายน 2561 – วันที่ 23 ธันวาคม 2561

(ทุกวันเสาร์และอาทิตย์)

3) กำหนดการสอบ ระหว่างวันที่ 19 พฤษภาคม 2561

4) การเปิดการอบรม วันที่ 9 มิถุนายน 2561

**ระยะเวลาการอบรม** การบรรยายและทัศนศึกษา รวม 333 ชั่วโมง

วันเสาร์ เช้า ระหว่างเวลา 09.00 – 12.00 น.

บ่าย ระหว่างเวลา 13.00 – 16.00 น.

วันอาทิตย์ เช้า ระหว่างเวลา 09.00 – 12.00 น.

บ่าย ระหว่างเวลา 13.00 – 16.00 น.

เริ่มอบรม วันที่ 9 มิถุนายน 2561 - วันที่ 23 ธันวาคม 2561

\*\* **หมายเหตุ** การออกทัศนศึกษาอาจใช้วัน-เวลาราชการตามความเหมาะสม\*\*

**5)สถานที่อบรม**

**การบรรยายในสถานที่** : อาคารเรียนและปฏิบัติการตึก 9 ชั้น คณะศิลปศาสตร์

มหาวิทยาลัยเทคโนโลยีราชมงคลธัญบุรี

**การศึกษานอกสถานที่** :

1) กรุงเทพมหานคร ในวันศุกร์และวันหยุดราชการ(เวลาโดยประมาณ 09.00-17.00 น.)

- พระบรมมหาราชวัง และ วัดพระศรีรัตนศาสดาราม

- วัดอรุณราชวราราม วัดพระเชตุพนวิมลมังคลาราม วัดเบญจมบพิตร วัดสุทัศนเทพวราราม

วัดบวรนิเวศวิหาร และวัดไตรมิตรวิทยาราม

2) ต่างจังหวัดในวันหยุดราชการ(เวลาโดยประมาณ 09.00-17.00 น.)

-จังหวัดพระนครศรีอยุธยา ลพบุรี

-จังหวัดนครราชสีมา บุรีรัมย์ สุรินทร์ ศรีษะเกษ อุบลราชธานี อำนาจเจริญ ยโสธร

-จังหวัดพิษณุโลก สุโขทัย กำแพงเพชร อ่างทอง สิงห์บุรี

-จังหวัดลำปาง ลำพูน เชียงใหม่ เชียงราย

**6)คุณสมบัติผู้เข้ารับการอบรม**

1) เป็นผู้มีสัญชาติไทย

2) มีอายุไม่ต่ำกว่า 20 ปีบริบูรณ์ นับถึงวันสมัคร

3) สำเร็จการศึกษาระดับอนุปริญญาหรือเทียบเท่าขึ้นไป กรณีจบการศึกษาจากต่างประเทศ ให้แนบสำเนาใบเทียบวุฒิการศึกษาจาก กพ. หรือ กระทรวงศึกษาธิการ

4) สำหรับผู้เข้ารับการอบรมภาษาอังกฤษ ต้องสามารถพูด อ่าน และเขียนภาษาไทยและภาษาอังกฤษได้เป็นอย่างดี และผู้เข้ารับการอบรมภาษารัสเซีย ต้องสามารถพูด อ่าน และเขียนภาษาไทยและภาษารัสเซียได้เป็นอย่างดี

5) ไม่มีลักษณะต้องห้ามตามมาตรา 50(2) แห่งพระราชบัญญัติธุรกิจนำเที่ยวและมัคคุเทศก์ พ.ศ.2551 ดังต่อไปนี้

ก) เป็นโรคพิษสุราเรื้อรัง หรือติดยาเสพติดให้โทษ หรือเป็นโรคติดต่อที่คณะกรรมการ กำหนด

ข) เป็นผู้อยู่ในระหว่างถูกเพิกถอนใบอนุญาตเป็นมัคคุเทศก์หรือใบอนุญาตประกอบธุรกิจนำเที่ยว

ค) เคยถูกเพิกถอนใบอนุญาตประกอบธุรกิจนำเที่ยวหรือใบอนุญาตมัคคุเทศก์และยังไม่พ้นกำหนด 5 ปี

นับถึงวันยื่นคำขอรับใบอนุญาตเป็นมัคคุเทศก์

ง) เคยถูกเพิกถอนใบอนุญาตประกอบธุรกิจนำเที่ยวหรือใบอนุญาตมัคคุเทศก์

จ) เคยถูกเพิกถอนทะเบียนเป็นผู้นำเที่ยวมาแล้วยังไม่ถึง 5 ปี นับถึงวันยื่นคำขอรับใบอนุญาตเป็น

มัคคุเทศก์

6) ไม่เป็นผู้วิกลจริตหรือจิตฟั่นเฟือนไม่สมประกอบหรือคนไร้ความสามารถหรือเสมือนไร้ความสามารถ

7) ไม่เคยได้รับโทษจำคุกโดยพิพากษาถึงที่สุดให้จำคุกเว้นแต่เป็นโทษสำหรับความผิดที่ได้กระทำโดย

ประมาทหรือความผิดลหุโทษ

8) มีบุคลิกภาพดีและเป็นผู้มีใจรักในงานบริการ

**7)จำนวนผู้เข้ารับการอบรมภาษาอังกฤษ 40 คน และภาษารัสเซีย 40 คน**

**8)ระยะเวลาการรับสมัคร**

กำหนดเปิดรับสมัครตั้งแต่วันที่ได้รับการอนุมัติ ถึงวันที่ 18 พฤษภาคม 2561

ตั้งแต่เวลา 09.00 – 16.00 น. (ทุกวันเว้นวันหยุดราชการ)

**สถานที่รับสมัคร**

สาขาวิชาการท่องเที่ยวและการโรงแรม  อาคารเรียนและปฏิบัติการคณะศิลปศาสตร์  ชั้น  8 ห้อง 1801 ทุกวันเว้นวันหยุดราชการ หรือสมัครทางไปรษณีย์โดยโอนเงินค่าสมัครสอบ 500 บาทเข้าบัญชีออมทรัพย์ ธนาคารกรุงศรีอยุธยาจำกัด สาขามหาวิทยาลัยเทคโนโลยีราชมงคลธัญบุรี ชื่อบัญชี โครงการอบรมมัคคุเทศก์ทั่วไป (ต่างประเทศ) **เลขที่บัญชี 453-1-24669-5** และส่งเอกสารใบสมัคร หลักฐานการสมัครสอบพร้อมหลักฐานการชำระเงินทางไปรษณีย์ จ่าหน้าซองถึง อาจารย์พัชรินทร์ จึงประวัติ คณะศิลปศาสตร์ มหาวิทยาลัยเทคโนโลยีราชมงคลธัญบุรี ต.คลองหก อ.ธัญบุรี จ.ปทุมธานี 12110 โดยวงเล็บมุมซองว่า (โครงการอบรมมัคคุเทศก์ทั่วไป ต่างประเทศ) ติดต่อ อาจารย์พัชรินทร์ จึงประวัติ เบอร์โทรศัพท์ 0846434295 อาจารย์มธุรา สวนศรี เบอร์โทรศัพท์ 0841184637

**9)หลักฐานที่ใช้ในการสมัคร**

1) สำเนาใบประกาศนียบัตรระดับอนุปริญญาหรือเทียบเท่าขึ้นไป จำนวน 2ชุด

2) กรณีจบการศึกษาจากต่างประเทศ ให้แนบสำเนาใบเทียบวุฒิการศึกษาจาก กพ. หรือกระทรวงศึกษาธิการ

จำนวน 2 ชุด

3) สำเนาทะเบียนบ้าน จำนวน 2 ชุด

4) หลักฐานอื่นๆ (ถ้ามี) เช่น สำเนาใบเปลี่ยนชื่อตัว หรือชื่อสกุล จำนวน 1 ชุด

5) ใบสมัครพร้อมรูปถ่าย (รูปสีหรือขาว) ขนาด 1 นิ้ว หน้าตรงไม่สวมหมวก หรือใส่แว่นตาดำ ถ่ายไม่เกิน6 เดือน จำนวน 2 รูป

6) ผู้สมัครต้องลงลายมือชื่อ รับรองสำเนาเอกสารทุกฉบับ และ ต้องนำฉบับจริงมาแสดงด้วย

อนึ่งมหาวิทยาลัยฯจะส่งสำเนาคุณวุฒิของผู้เข้ารับการอบรมที่ผ่านการตรวจสอบคุณวุฒิจากหน่วยงานที่เกี่ยวข้องให้กระทรวงการท่องเที่ยวและกีฬา หากผลการตรวจสอบคุณวุฒิไม่ถูกต้องตามที่กำหนดไว้ในหลักฐานจะถือว่าบุคคลนั้นขาดคุณสมบัติในการเข้ารับการอบรมและหากเป็นการปลอมแปลงเอกสารคุณวุฒิจะต้องถูกดำเนินคดีตามกฎหมาย

**10)ค่าสมัครสอบคัดเลือก**

จำนวน 500.- บาท (ห้าร้อยบาทถ้วน) จะคืนเงินให้ในกรณีที่มีผู้สมัครไม่ครบตามเป้าหมายการเปิดอบรมได้

**11)ค่าธรรมเนียมการอบรม 39,000**บาท (สามหมื่นเก้าพันบาทถ้วน)

**ค่าธรรมเนียมนี้รวม** -เอกสารระหว่างการอบรม อาหารว่างในระหว่างการอบรม

-ค่าพาหนะเดินทางระหว่างการออกทัศนศึกษานอกสถานที่ ค่าที่พักระหว่างการ

ออกทัศนศึกษานอกสถานที่ ค่าอาหารบางมื้อ ค่าเข้าชมสถานที่ และค่าประกัน

อุบัติเหตุ

**12)กำหนดการและสถานที่สอบคัดเลือก**

ผู้มีสิทธิเข้ารับการอบรมนอกจากจะมีคุณสมบัติตามที่ระบุไว้ในระเบียบการแล้วจะต้องผ่านการสอบคัดเลือกทั้งข้อเขียนและสัมภาษณ์ ดังนี้

**1) สอบข้อเขียน** วันที่ 19 พฤษภาคม 2561 ณ. ห้องเอกสโรชา อาคารเรียนและปฏิบัติการตึก 9 ชั้น

คณะศิลปศาสตร์ มหาวิทยาลัยเทคโนโลยีราชมงคลธัญบุรี

- วิชาความรู้ทั่วไป

- วิชาความรู้เกี่ยวกับสถานที่ท่องเที่ยว

- วิชาความรู้และทักษะการใช้ภาษาอังกฤษ /วิชาความรู้และทักษะ การใช้ภาษารัสเซีย

**2)** **สอบสัมภาษณ์** วันที่ 19 พฤษภาคม 2561 ณ. ห้องเอกสโรชา อาคารเรียนและปฏิบัติการตึก 9 ชั้น

คณะศิลปศาสตร์ มหาวิทยาลัยเทคโนโลยีราชมงคลธัญบุรี

- ความสามารถในการสื่อสารภาษาอังกฤษ /ความสามารถในการสื่อสารภาษารัสเซีย

- บุคลิกภาพ และทัศนคติที่มีต่ออาชีพ

\*\* ผู้สมัครสอบต้องนำใบเสร็จรับเงินและบัตรประจำตัวสอบมาแสดงเป็นหลักฐานในการสอบ มิฉะนั้นจะไม่มี

สิทธิสอบ\*\*

**13)กำหนดการและสถานที่ประกาศผล**

ประกาศผลผู้ที่ผ่านการสอบข้อเขียนและสัมภาษณ์ให้ทราบ ในวันที่ 20 พฤษภาคม 2561

ณ คณะศิลปศาสตร์ มหาวิทยาลัยเทคโนโลยีราชมงคลธัญบุรี และ www.larth.rmutt.ac.th

**14)กำหนดการชำระค่าธรรมเนียมการอบรม**

สามารถชำระค่าธรรมเนียมการอบรมได้ตั้งแต่วันประกาศผลสอบเป็นต้นไป ทุกวัน เว้นวันหยุดราชการ ตั้งแต่เวลา 09.00 น. – 17.00 น. จนถึงวันที่1 มิถุนายน 2561 หรือสามารถโอนเงินค่าธรรมเนียมการอบรมเข้าบัญชีออมทรัพย์ ธนาคารกรุงศรีอยุธยาจำกัด สาขามหาวิทยาลัยเทคโนโลยีราชมงคลธัญบุรี ชื่อบัญชี โครงการอบรมมัคคุเทศก์ทั่วไป (ต่างประเทศ) **เลขที่บัญชี 453-1-24669-5** พร้อมส่งหลักฐานการชำระเงินมายังโทรสารหมายเลข 0-2577-5017 หรือ 0-2549-4968 ในวันและเวลาราชการ หรือส่งหลักฐานการชำระเงินทางไปรษณีย์ จ่าหน้าซองถึง คณะศิลปศาสตร์ มหาวิทยาลัยเทคโนโลยีราชมงคลธัญบุรี ตำบลคลองหก อำเภอธัญบุรี จังหวัดปทุมธานี 12110 โดยวงเล็บมุมซองว่า โครงการอบรมมัคคุเทศก์ทั่วไป (ต่างประเทศ)

รุ่นที่9

\*\* เมื่อชำระค่าธรรมเนียมการอบรมแล้วจะไม่คืนเงินให้ไม่ว่ากรณีใด ๆ ทั้งสิ้น\*\*

**15) หลักสูตรการฝึกอบรม หลักสูตรมัคคุเทศก์ทั่วไป(ต่างประเทศ) รวม 333 ชั่วโมง**

**15.1 ภาคความรู้ทางวิชาการ รวม 171 ชั่วโมง**

1. วิชาความรู้พื้นฐานประกอบด้วยวิชาต่างๆ รวม 11 วิชา 54 ชั่วโมง

2. วิชาความรู้เฉพาะอาชีพประกอบด้วยวิชาต่างๆ รวม 15 วิชา 117 ชั่วโมง

**15.2 ภาคความรู้ภาษาต่างประเทศ รวม 72 ชั่วโมง**

**15.3 ภาคการศึกษานอกสถานที่ 5 เส้นทาง รวม 90 ชั่วโมง**

**16) การสอบวัดผล**

การสอบวัดผลความสำเร็จในการอบรม จะแบ่งเป็น 3 ภาค ดังนี้

* + **ภาคความรู้ทางวิชาการ (ทุกวิชาที่เรียน)**

สอบข้อเขียนแบบปรนัย และอัตนัย ประกอบด้วย วิชาความรู้พื้นฐานและวิชาความรู้เฉพาะ

สาขา

* + **ภาคความรู้ภาษาต่างประเทศ (ทุกวิชาที่เรียน)**

สอบข้อเขียนแบบปรนัย และอัตนัย ทั้งความรู้พื้นฐานด้านการท่องเที่ยวและการใช้ภาษา

* + **ภาคปฏิบัตินำชมสถานที่สำคัญ**

1. สอบบรรยายภาษาอังกฤษ/ภาษารัสเซียจากภาพสไลด์ เรื่องที่เกี่ยวกับการศึกษานอกสถานที่

5 เส้นทาง

1. สอบบรรยายภาษาอังกฤษ/ภาษารัสเซียจากภาพสไลด์ พระบรมมหาราชวัง และ

วัดพระศรีรัตนศาสดาราม